**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**ΟΝΟΜΑΤΙΚΕΣ ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

|  |  |  |  |
| --- | --- | --- | --- |
| **Είδος προτάσεων** | **εισάγονται** | **εξαρτώνται από** | **χρησιμοποιούνται ως** |
| **ειδικές** | - με τους συνδέσμους: **ότι,** **πως, που**- με το **να**, όταν το ρήμα εξάρτησης εκφράζει αμφιβολία | α) **ρήματα**: δεικτικά, αισθητικά,  δοξαστικά, γνωστικά, β) συγγενικά απρόσωπα ρήματα ή απρόσωπες εκφράσεις, γ) συγγενικά ουσιαστικά δ) αντωνυμίες δεικτικές και αόριστες ουδετέρου γένους | α) υποκείμενο των απρόσωπων ρ. ή εκφράσεων: Διαδόθηκε **ότι θα φτάσει απόψε.**β) αντικείμενο: Ομολόγησε **πως έκανε λάθος.**γ) επεξήγηση: Ένα μόνο με πονούσε, **που ήμουν μικρός.**δ) κατηγορούμενο: Φαίνεται **ότι είναι βαριά άρρωστος.** |
| **βουλητικές** | με το μόριο **να** | α) ρήματα: βουλητικά, προστακτικά, απαγορευτικά, αισθητικά, διάφορα β) συγγενικά απρόσωπα ρήματα ή απρόσωπες εκφράσεις, γ) συγγενικά ουσιαστικά ή επίθεταδ) αντωνυμίες δεικτικές και αόριστες ουδετέρου γένουςε) μετά από τις προθέσεις αντί, δίχως, χωρίς, ίσαμε και τις προθέσεις από, με, σε με το άρθρο (από το, με το, στο)  | α) υποκείμενο των απρόσωπων ρ. ή εκφράσεων: Χρειάστηκε ν**α αλλάξω μερικά πράγματα.**β) αντικείμενο: Θέλω **να φάω**.γ) επεξήγηση: Μια απαίτηση είχε, **να τον αγαπούν όλοι.**δ) προσδιορισμός: Τον χαρακτήριζε το πάθος **να ταξιδεύει στις θάλασσες.**ε) επιρρηματικός προσδιορισμός μετά από προθέσεις: Φύγαμε **χωρίς να χαιρετήσει ο ένας τον άλλον**.  |
| **ενδοιαστικές** | με τους συνδέσμους: **μη**(**ν**), **μήπως** | α) ρήματα: που εκφράζουν φόβο ή ανησυχία, υποψία ή προφύλαξηβ) συγγενικά απρόσωπα ρήματα ή απρόσωπες εκφράσεις, γ) συγγενικά ουσιαστικά δ) αντωνυμίες δεικτικές και αόριστες ουδετέρου γένους | α) υποκείμενο των απρόσωπων ρ. ή εκφράσεων: (σπάνια): Με ανησυχεί πολύ **μήπως δεν προλάβει το τελευταίο τρένο.**β) αντικείμενο: Φοβάμαι **μήπως αρρωστήσεις.**γ) επεξήγηση: Αυτό τον βασάνιζε, **μην κάνει λάθος.** |
| **πλάγιες ερωτηματικές** | **α.** όταν είναι ολικής άγνοιας με το ερωτηματικό μόριο **αν** ή το **μη, μήπως, μην τυχόν****β.** όταν είναι μερικής άγνοιας με τις ερωτηματικές αντωνυμίες **τι, ποιος, πόσος** ή τα ερωτηματικά επιρρήματα **πού, πότε, πώς, πόσο, άραγε, τάχα** κ.λπ.  | από ρήματα που σημαίνουν ερώτηση, απορία, αμφιβολία, γνώση, αίσθηση | α) υποκείμενο των απρόσωπων ρ. ή εκφράσεων:  Είναι ζήτημα **αν δούλεψε μια ώρα.**β) αντικείμενο: Ρωτούσε **τι θέλουμε.**γ) επεξήγηση: Στην απορία μου, **πού θα βρούμε τα μέσα**, δεν απάντησε. |

**ΕΠΙΡΡΗΜΑΤΙΚΕΣ ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

|  |  |  |
| --- | --- | --- |
| **Είδος**  | **εισάγονται** | **εκφέρονται** |
| **τελικές**  | - με τους συνδέσμους: **για να**, **να** | με υποτακτική και με οριστική παρατατικού |
| **Αιτιολογικές**  | με τους αιτιολογικούς συνδέσμους: **γιατί**, **διότι**, **επειδή**, **αφού**, **τι** (ποιητικό) ή με λέξεις και εκφράσεις που χρησιμοποιούνται ως αιτιολογικοί σύνδεσμοι: **καθώς**, **εφόσον**, **μια** **και**, **που**, **μια** **που**, **σαν... να**, **σαν...πως**, **εφόσον**, αλλά και με το τελικό **για να**, ή με τον **και** | με απλή οριστική, με δυνητική οριστική, με πιθανολογική οριστική |
| **Αποτελεσματικές**  | με τους αποτελεσματικούς συνδέσμους **ώστε**, **που**, με το σύνδεσμο **να** και με τις εκφράσεις **ώστε** **να,** **που** **να**, **για** **να** | με οριστική οποιουδήποτε χρόνου, με δυνητική οριστική, με πιθανολογική οριστική, με υποτακτική  |
| **Υποθετικές**  | με τον υποθετικό σύνδεσμο **αν**, **(εάν)**, ή και με τους χρονικούς συνδέσμους **σαν**, **άμα** ή κάποτε και με το σύνδεσμο **να** | με οριστική οποιουδήποτε χρόνου, με υποτακτική αορίστου (σπάνια ενεστώτα ή παρακειμένου) |
| **Εναντιωματικές**  | με τους αντιθετικούς συνδέσμους: **ενώ**, **μολονότι**, **αν** **και**, και με τις εκφράσεις **και** **ας**, **παρόλο** **που**, **μόλο** **που**, **και** **που**, **παρ'** **ότι**, **παρά** **το** **ότι**  | με οριστική |
| **Παραχωρητικές**  | με τα: **και αν**, **και να**, **που να**, **ας.. και**, **να** | με οριστική παρελθοντικού χρόνου, με υποτακτική |
| **Χρονικές**  | με τους χρονικούς συνδέσμους: **όταν**, **σαν**, **ενώ**, **καθώς**, **αφού**, **αφότου**, **πριν** (**πριν** **να**), **μόλις**, **προτού**, **ώσπου**, **ωσότου**, **όσο** **που**, **όποτε**, **άμα** ή με λέξεις και εκφράσεις που χρησιμοποιούνται ως χρονικοί σύνδεσμοι: **όσο**, **ότι**, **εκεί** **που**, **όσο** **που** **να**, **έως** **ότου** **να**, **κάθε** **που** κ.τ.λ. | με απλή οριστική, με δυνητική οριστική, με υποτακτική |

**ΑΝΑΦΟΡΙΚΕΣ ΠΡΟΤΑΣΕΙΣ**

**ΑΝΑΦΟΡΙΚΕΣ ΟΝΟΜΑΤΙΚΕΣ ΠΡΟΤΑΣΕΙΣ**

Αναφορικές ονοματικές προτάσεις λέγονται οι δευτερεύουσες προτάσεις που εισάγονται με αναφορικές αντωνυμίες και προσδιορίζουν ένα ονοματικό όρο μιας άλλης πρότασης.

ΕΙΣΑΓΟΝΤΑΙ: με τις αναφορικές αντωνυμίες: που, όποιος, οποίος, ό,τι, όσος.

ΣΥΝΤΑΚΤΙΚΟΣ ΡΟΛΟΣ: υποκείμενο, αντικείμενο, κατηγορούμενο, ετερόπτωτος προσδιορισμός (γενική υποκειμενική ή κτητική, επιθετικός προσδιορισμός

**ΕΠΙΘΕΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ**

Επιθετικές αναφορικές προτάσεις ονομάζονται όσες χρησιμοποιούνται συντακτικά για να προσδιορίσουν κάποιο ουσιαστικό, δηλ. παίζουν ρόλο παρόμοιο επιθετικού προσδιορισμού.

ΕΙΣΑΓΟΝΤΑΙ: α) με την αναφορική αντωνυμία οποίος, -α, -ο

β) με την αναφορική αντωνυμία που

Το αναφορικό που χρησιμοποιείται στη γλώσσα μας, ιδιαίτερα στον προφορικό λόγο.

Η αντωνυμία ο οποίος, -α, -ο χρησιμοποιείται περισσότερο στον επίσημο λόγο

ΣΗΜΕΙΩΣΗ: Το αναφορικό **που** δεν τονίζεται σε αντίθεση με το ερωτηματικό πού.

**ΔΙΑΚΡΙΝΟΝΤΑΙ σε:**

**α) αναφορικές προσδιοριστικές προτάσεις:** βοηθούν στην αναγνώριση του επιθετικού προσδιορισμού και στη διάκρισή του από άλλα ομοειδή. Είναι απαραίτητες στο νόημα και δεν μπορούμε να τις παραλείψουμε. Δεν χωρίζονται με κόμμα

**β) αναφορικές παραθετικές ή προσθετικές προτάσεις:** προσθέτουν μια πληροφορία σχετικά με τον επιθετικό προσδιορισμό. Δεν είναι απαραίτητες για το νόημα και επομένως μπορούν να παραλειφθούν. Τις χωρίζουμε με κόμμα . π.χ. Σπάνια αποτυγχάνουν οι μαθητές που διαβάζουν συστηματικά. (προσδιοριστική)

Η Φυσική που είναι ένα από τα αγαπημένα μου μαθήματα, φαίνεται δύσκολη σε πολλούς. (παραθετική)

**ΣΗΜΕΙΩΣΗ**: Οι αναφορικές ονοματικές και επιρρηματικές προτάσεις ονομάζονται και **ελεύθερες αναφορικές προτάσεις.**

**ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

Επιρρηματικές λέγονται οι δευτερεύουσες προτάσεις που χρησιμοποιούνται ως επιρρηματικοί προσδιορισμοί

ΕΙΣΑΓΟΝΤΑΙ: με αναφορικά επιρρήματα → που ,όπου, οπουδήποτε, όποτε, οποτεδήποτε, όπως, καθώς, οπωσδήποτε, όσο, οσοδήποτε

ΔΗΛΩΝΟΥΝ: τόπο, χρόνο, ποσό, συμφωνία, εναντίωση

ή παραχώρηση (αναφ. εναντιωματικές) παρομοίωση (αναφ. παραβολικές-όπως, καθώς,) υποθετική παρομοίωση → σαν να, ωσάν να, αιτία (αναφ. αιτιολογικές,) σκοπό ( αναφ. τελικές, ) αποτέλεσμα ( αναφ. αποτελεσματικές,) προϋπόθεση ( αναφ. υποθετικές) (Πολλές φορές **οι αναφορικές ονοματικές προτάσεις περιέχουν μια επιρρηματική έννοια**)